Translate the text from Welsh to English.



 
Mae’r Hwb Gofal Cymunedol, sydd wedi elwa o gyllid Llywodraeth Cymru, yn darparu gwasanaethau iechyd a gofal cymdeithasol i bobl sy’n cysgu ar y stryd, a hefyd cyngor ar dai a lles ac amrywiaeth o wasanaethau eraill.                   

 Sylfaenwyd yr Hwb yn 2016 gan feddyg teulu yn Wrecsam, Dr Karen Sankey, Dewi Richards, rheolwr iechyd meddwl gyda Bwrdd Iechyd Prifysgol Betsi Cadwaladr, a Tanya Jones o’r elusen i bobl ddigartref, The Wallich.

 Mae’n cynnal sesiynau galw heibio wythnosol gyda nifer o sefydliadau, gan gynnwys y bwrdd iechyd, yr Adran ar gyfer Gwaith a Phensiynau a Chyngor Wrecsam. Bellach mae’r hwb yn cefnogi mwy na 100 o bobl ddigartref, sy’n cysgu ar y stryd neu sydd â phroblemau iechyd meddwl neu gamddefnyddio sylweddau.

 Ymunodd y Prif Weinidog ag un o’r sesiynau galw heibio yn adeilad Byddin yr Iachawdwriaeth yn Wrecsam.

 Dywedodd Mark Drakeford: 

 
> “Wrth i’r tywydd oeri, mae’n hanfodol bod y gefnogaeth briodol ar gael i bobl sy’n ddigartref ac yn cysgu ar y stryd. 
> 
>  “Yn ddiweddar rydyn ni wedi cyhoeddi £1\.34m i roi sylw i gysgu ar y stryd yng Nghymru y gaeaf yma, gan gynnwys £54,000 ar gyfer yr Hwb Gofal Cymunedol yn Wrecsam.
> 
>  “Mae’r dull amlasiantaeth o weithio yma, gyda phawb ar gael mewn un lle i ddarparu cyngor a chefnogaeth hanfodol, yn rhagorol. Mae sawl rheswm cymhleth pam mae pobl yn mynd yn ddigartref i ddechrau ac mae’n bwysig eu bod nhw’n cael cyfle i gael y gefnogaeth briodol ar yr amser priodol – fel maen nhw yma.                         
> 
>  “Fe hoffwn i ddiolch i bawb sy’n rhan o’r prosiect yma am eu gwaith caled a’u hymroddiad.”

 Dywedodd Dr Sankey: 

 
> “Rydw i’n hynod falch o’r hyn mae’r gydweithfa gofal cymunedol wedi’i gyflawni yn yr hwb mewn partneriaeth ag AVOW a Byddin yr Iachawdwriaeth, gan weithio gydag amrywiaeth eang o bartneriaid o’r sector gwirfoddol a statudol.        
> 
>  “Mae’r hwb yn fodel arloesol o ofal sylfaenol sy’n cynnig dull hygyrch, cyfannol a pherson\-ganolog o weithio sy’n diwallu anghenion iechyd a lles rhai o’r bobl fwyaf agored i niwed yn ein cymuned ni.  
> 
>  “Mae llwyddiant yr hwb wedi denu cefnogaeth ariannol gan Lywodraeth Cymru, Sefydliad Steve Morgan, Sefydliad Waterloo a Sefydliad Allen Lane, gan alluogi cydweithredu i gyflogi gweithwyr llywio gofal – ac roedd un o’r rhain yn defnyddio’r hwb yn ei ddyddiau cynnar. 
> 
>  “Gan weithio gyda’r bwrdd iechyd, rydyn ni’n edrych ar sut gallai’r model gael ei efelychu fel model amgen o ddarpariaeth gofal sylfaenol ar gyfer y gymuned ehangach.”

 Dywedodd Uwchgapten Roger Batt, Comander Adrannol gyda Byddin yr Iachawdwriaeth yng Ngogledd Orllewin Lloegr a Gogledd Cymru: 

 
> “Rydw i mor falch bod y Prif Weinidog, Mark Drakeford, wedi dod yma heddiw i Fyddin yr Iachawdwriaeth yn Wrecsam i weld drosto’i hun bod yr hwb gofal yn darparu gwasanaeth hanfodol i bobl sy’n wynebu digartrefedd yn y dref a’r cyffiniau.
> 
>  “Mae’r ffaith bod ymwelwyr sydd wedi galw yn yr eglwys dim ond er mwyn cael pryd bwyd poeth a dillad glân yn gallu gweld meddyg teulu hefyd, mynd i’r gymhorthfa lleihau niwed neu gael cyngor ar fudd\-daliadau tra maen nhw yma yn wych.       
> 
>  “Mae’r hwb gofal wir yn helpu i ailgysylltu pobl â’r gefnogaeth y mae arnyn nhw ei hangen er mwyn goresgyn digartrefedd ac rydw i’n llawn edmygedd o bawb sy’n ymwneud â’r bartneriaeth am sicrhau ei bod yn gymaint o lwyddiant.”







Translation:


 
The Community Care Hub, which has benefited from Welsh Government funding, provides health and social care services to rough sleepers, together with housing and welfare advice and a range of other services.


The hub was founded in 2016 by Wrexham GP Dr Karen Sankey, Dewi Richards, a mental health manager at Betsi Cadwaladr University Health Board and Tanya Jones from homeless charity The Wallich.


It holds weekly drop\-in sessions with a number of organisations, including the health board, Department for Work and Pensions and Wrexham Council. The hub now supports more than 100 people who are homeless, sleeping rough or have mental health or substance misuse problems.  


The First Minister joined one of the drop\-in sessions at the Salvation Army building in Wrexham.


Mark Drakeford said:



> “As the weather turns colder it is vital the right support is available for people who are homeless and sleeping rough.  
> 
> 
> “We’ve recently announced £1\.34m to tackle rough sleeping in Wales this winter, including £54,000 for the Community Care Hub, in Wrexham.
> 
> 
> “The multi\-agency approach here, with everyone available in one place to provide vital advice and support is exemplary. There are a number of complex reasons why people find themselves homeless and it is important they have the opportunity to access the right support at the right time \- as they do here.
> 
> 
> “I would like to thank all those involved in this project for their hard work and dedication.”


Dr Sankey said:



> “I am delighted with what the community care collaborative has achieved at the hub in partnership with AVOW and the Salvation Army, working with a wide range of voluntary and statutory sector partners.
> 
> 
> “The hub is an innovative model of primary care offering an accessible, holistic, person\-centred approach that meets the health and wellbeing needs of some of the most vulnerable people in our community.  
> 
> 
> “The success of the hub has attracted funding support from the Welsh Government, the Steve Morgan Foundation, the Waterloo Foundation and the Allen Lane Foundation, enabling the collaborative to employ care navigators – one of whom was a hub user in its early days.  
> 
> 
> “Working with the health board, we are exploring how the model could be replicated as an alternative model of primary care provision for the wider community.”


Major Roger Batt, Salvation Army Divisional Commander for NW England \& North Wales:



> “I am so pleased that First Minister, Mark Drakeford has come along today to Wrexham Salvation Army to see for himself what a vital service the care hub is providing to people experiencing homelessness in and around the town.
> 
> 
> “The fact that visitors who may have primarily just dropped in to the church to get a hot meal and a change of clothes can also get to see a GP, go to the harm reduction surgery or get advice on benefits while they’re here is just brilliant.
> 
> 
> “The care hub is really helping to reconnect people to the support they need to overcome homelessness and I am full of admiration for everyone involved in the partnership for making it such a success.”